L'eix cultura aplega les iniciatives que abracen des de la divulgació rigorosa dels fets i les conseqüències de la Guerra de Successió fins a un ventall ampli de manifestacions culturals dipositàries de la catalanitat avui.
Aquesta exposicó repassa tres segles d'història de Catalunya amb la commemoració de l'11 de setembre com a fil conductor, encetant un nou relat de la catalanitat centrat en la memòria col•lectiva.
Es tracta d'una de les exposicions destacades del Tricentenari.
L'exposició es podrà veure fins al 28 de setembre de 2014 al Museu d'Història de Catalunya.
Anunci de l'exposició "300 onzes de setembre"
La Universitat de Cervera va acollir ahir la presentació de la 'Ruta 1714.
Itineraris pels escenaris de la Guerra de Successió', una proposta de turisme patrimonial que posa en valor el patrimoni, els escenaris, els monuments, els fets històrics i els personatges vinculats a la Guerra de Successió, i per extensió al segle XVIII català.
L'iPunt del Tricentenari consisteix en una col·lecció de 12 punts de llibre interactius amb una mostra literària del 1714 fins a l'actualitat i una banda sonora que contextualitza i relaciona la música pròpia de diferents èpoques amb la que s'escolta a dia d'avui.
La selecció musical es fruït de la col•laboració del músic Raffel Plana i el col•lectiu de musictecaris de l'associació AMPLI.
L'iPunt del Tricentenari es pot trobar a diverses biblioteques de la Xarxa de Biblioteques Públiques de Catalunya.
Inauguració a Girona l'exposició dedicada al pintor Antoni Viladomat, un dels màxims exponents del barroc català.
Es tracta d'una gran exposició que es pot veure en cinc museus -Museu d'Art de Girona, MNAC, Museu de Lleida, Museu-Arxiu de Santa Maria de Mataró i Museu de Mataró-.
La retrospectiva de Viladomat és un dels projectes destacats de les actuacions culturals de l'eix de Cultura de la commemoració del Tricentenari.
El Museu d'Art Contemporani de Barcelona acull l'exposició 'L'herència immaterial' que forma part de les actuacions de l'eix de Cultura de la commemoració del Tricentenari.
Aquesta mostra, comissariada per Valentín Roma, investiga les col·lisions culturals i els moments de ruptura on es van inscriure les pràctiques de l'art des de finals dels setanta fins a principis dels noranta, a partir de les línies de treball que ordenen l'activitat general del museu.
El divendres, 13 de juny, es va presentar el projecte 300 fets de llengua, que té com a objectiu divulgar de manera lúdica la història de la llengua catalana.
A l'acte, celebrat a la Biblioteca Jaume Fuster de Barcelona, hi va participar el conseller de Cultura, Ferran Mascarell, la directora general de Política Lingüística, Ester Franquesa, i el comissari del Tricentenari, Miquel Calçada.
Durant l'acte va tenir lloc la gran final del concurs 300 Fets de Llengua en el qual hi han participat des del mes d'abril 2.500 persones.
41 parelles van participar a la fase final i 9 d'elles van resultar premiades.
Inauguració del conjunt de millores que s'han realitzat a la fortalesa de Cardona amb una jornada de portes obertes i activitats lúdiques i divulgatives.
La presentació va comptar amb la presència del conseller de Cultura, Ferran Mascarell i el comissari del Tricentenari, Miquel Calçada.
El Centre Cultural el Casino de Manresa acull des de dijous passat l'exposició itinerant "La festa popular, la catalanitat cívica", comissariada per Bienve Moya, pretén explicar de forma gràfica i amena la festa entesa com una de les principals manifestacions cíviques de la població i un marc idoni per expressar la catalanitat a l'espai públic.
Per commemorar els 300 anys dels fets, el diumenge 31 d'agost va tenir lloc la inauguració de les millores arquitectòniques (accés, instal·lacions i seguretat) i museístiques (interpretació del monument) de la Torre de la Manresana de Prats de Rei.
Aquest espai és un dels punts destacats de la Ruta 1714.
Museu d'Història de Catalunya exposarà a partir del 6 de setembre l'obra L'Onze de setembre de 1714 d'Antoni Estruch.
Entre els propers 6 i 11 de setembre el Museu d'Història de Catalunya obrirà les seves portes gratuïtament.
En el marc de la Nit Blanca de la Diada 2014, la FiraTàrrega preestrena el seu espectacle inaugural, "La Ira dels Peixos", al Parc de la Ciutadella.
Dirigida per Ignacio Achurra i produïda per la mateixa FiraTàrrega, és una reflexió sobre la interralació entre les cultures majoritàries i minoritàries, utilitzant totes les eines del teatre contemporani i de carrer.
Obres dels mestres A. Nicolau; N. Casanoves; M. Llobet; F. Mompou; E. Tolrà; E. Granados i L. Millet.